
Preambulum
A Magyar Nemzeti Médiaszövetség (rövidített elnevezése: Nemzeti Médiaszövetség) a mindenkor hatályos magyar jogszabályoknak megfelelően működő, a magyarországi és határon túli magyar nyelvű, a sajtóban és a médiában kiemelkedő szakmai tevékenységet végző személyek, valamint az őket tömörítő szervezetek önkéntes tagságon alapuló, jogi személyiséggel rendelkező civil szervezete. A Magyar Nemzeti Médiaszövetség – mint szakmai-érdekvédelmi szövetség – a magyar nyelvű sajtó- és média ügyének társadalmi képviselője mind hazai, mind nemzetközi viszonylatban. A Magyar Nemzeti Médiaszövetség közvetlen politikai tevékenységet nem folytat, szervezete pártoktól és külföldi szervezetektől független, pártoknak és külföldi szervezeteknek anyagi támogatást nem nyújt és azoktól támogatást nem fogad el.
Alulírott tagok a Polgári Törvénykönyvről szóló 2013. évi V. törvény (Ptk.) és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (Ectv.) rendelkezései alapján a következő tartalommal fogadják el a Magyar Nemzeti Médiaszövetség változásokkal egységes szerkezetbe foglalt alapszabályát. Jelen Alapszabály a 2025. évi március hó 19. napján megtartott Közgyűlés által elfogadott módosításokat félkövér, dőlt és aláhúzott betűszedéssel, a hatályon kívül helyezett rendelkezéseket áthúzott betűszedéssel jelöli.
Az egyesület neve, székhelye, alapító tagjai
1. Az egyesület elnevezései
1.1. Az egyesület neve: Magyar Nemzeti Médiaszövetség
1.2. Az egyesület rövidített neve: Nemzeti Médiaszövetség
2. 	Az egyesület székhelye: 1137 Budapest, Radnóti Miklós utca 38. I. emelet 7. ajtószám
3. 	Az egyesület alapító tagjainak nevét, lakóhelyét (székhelyét), aláírását tartalmazó tagjegyzék az alapszabály nem nyilvános részeként elkülönítetten kezelt mellékletét képezi.
4.	Az egyesület hivatalos elektronikus kézbesítési (cégkapu) címe: 18948088#cegkapu.
Az egyesület célja, tevékenysége
1. Az egyesület célja
· érvényesítse a nemzeti érdekeket és a polgári értékrendet a médiában,
· összmagyar célokat szolgálva képviselje a Kárpát-medence magyar újságírói érdekeit,
· hozzájáruljon a modern információközlés és műsorszolgáltatás színvonalának emeléséhez,
· törekedjen arra, hogy a sajtó és a média - mint az egyetemes kultúra része - mindig társadalmi súlyának megfelelő szerepet kapjon, és a magas szinten végzett magyar nyelvű újságírói tevékenység ismert legyen mind a magyarországi, mind a határon túli magyar nagyközönség előtt,
· erősítse és előmozdítsa az újságírók személyiségi és szerzői jogi védelmének érvényesülését.
2.  Az egyesület tevékenysége
Az Egyesület céljainak elérése érdekében nevelési, oktatási képességfejlesztő és ismeretterjesztő tevékenységet folytat, melynek keretében az alábbi tevékenységeket fejti ki: 
· műsor és hírszolgáltatás figyelés és értékelés,
· szakmai etikai ajánlások kidolgozása,
· képzés, továbbképzés 
· fiatal újságírók támogatása, ösztöndíjak biztosítása 
· szakmai műhelyek működtetése
· folyóiratok, kiadványok megjelentetése,
· díjak, elismerések alapítása, átadása
· a szakmai, technikai innováció elősegítése
· társadalmi szintű, tisztességes, a mindenkori elvárásoknak megfelelő kommunikáció fórumainak, eszközrendszerének megteremtése a polgárok hiteles és minél teljesebb körű tájékoztatása érdekében
· határon túli műhelyek és újságírók támogatása
· nemzetközi kapcsolatok létesítése és ápolása.
Az egyesület működésének időtartama
Az egyesület működésének időtartama: határozatlan.
Tagdíj
1. Az egyesület (rendes) Tagjai tagdíj fizetésére kötelesek.
2. A tagdíj összege, esedékessége, megfizetésének módja
2.1. A tagdíj összege Tagonként évente egységesen 5.000,- Ft, azaz ötezer forint. Az alapító tagok az tagdíjat az alapítást követően az egyesület jogerős bejegyzése napjától számított 30 (harminc) napon belül, de legkésőbb 2017. december 31. napjáig, egyébként minden naptári év március 31. napjáig kötelesek megfizetni. Az egyesület új Tagja belépése esetén a 2.3. pont szerint meghatározott mértékű tagdíjat a belépéi kérelmének a Közgyűlés általi elfogadása napjától számított 30 (harminc) napon belül köteles megfizetni. A tagdíjfizetés az egyesület bankszámlájára történő átutalás vagy az egyesület házipénztárába való befizetés útján történhet.
Az egyesület pártoló-, tiszteletbeli- valamint örökös tagjait tagdíjfizetési kötelezettség az egyesület felé nem terheli.
2.2. Az egyesület alapításakor a Tagok a tagdíjat a nyilvántartásba vételt követően kötelesek megfizetni.
2.3. Az egyesület alapítását követően újonnan belépő Tag a tagdíjnak a tagsági jogviszonya keletkezésének időpontjától számított időarányos részét köteles megfizetni.
A tagság
1. Az egyesületi tagság az érintett személy vagy szervezet önkéntes elhatározásán alapuló, a jelen Alapszabályban rögzített feltételekkel létrejövő és fenntartott tagsági jogviszony.
2. Az egyesület tagsági formái az alábbiak:
2.1. Tag
Az egyesület (rendes) Tagja lehet az a természetes személy, jogi személy, jogi személyiséggel nem rendelkező szervezet, aki/amely a médiában kiemelkedő szakmai tevékenységet folytat, és
· nyilatkozik a belépési szándékáról (belépési kérelem),
· elfogadja az egyesület célját (céljait),
· az alapszabályban foglalt rendelkezéseket magára nézve kötelezőnek elfogadja, 
· és akinek/amelynek tagként való felvételét az egyesület két rendes tagja együttesen ajánlotta.
2.2. Pártoló tag
Pártoló tag lehet minden olyan jogi személy, vagy jogi személyiséggel nem rendelkező szervezet, amely a tagdíj általános mértékét meghaladó vagyoni hozzájárulással támogatja az egyesületet, és
· nyilatkozik a belépési szándékáról (belépési kérelem),
· elfogadja az egyesület célját (céljait),
· az alapszabályban a pártoló tagságra vonatkozó rendelkezéseket magára nézve kötelezőnek elfogadja, 
· és amelynek pártoló tagként való felvételét, illetve amely (rendes) Tagsági jogviszonyának pártoló tagsági jogviszonnyá történő átminősítését az egyesület két rendes tagja együttesen ajánlotta.
2.3. Tiszteletbeli tag
Tiszteletbeli tag lehet minden olyan természetes személy, aki a médiában kiemelkedő szakmai tevékenységet folytat, tagdíjfizetési kötelezettség az egyesület felé nem terheli, de az egyesület működését szakmai tevékenységével aktívan támogatni kívánja, valamint
· nyilatkozik a belépési szándékáról (belépési kérelem),
· elfogadja az egyesület célját (céljait),
· az alapszabályban a tiszteletbeli tagságra vonatkozó rendelkezéseket magára nézve kötelezőnek elfogadja, 
· és akinek tiszteletbeli tagként való felvételét, illetve aki (rendes) Tagsági jogviszonyának tiszteletbeli tagsági jogviszonnyá történő átminősítését az egyesület két rendes tagja együttesen ajánlotta.
2.4. Örökös tag
Örökös tag lehet minden olyan 70. életévét betöltött természetes személy, aki a hazai vagy a határon túli magyar nyelvű sajtó- és médiában kiemelkedő szakmai elismertséggel rendelkezik, tagdíjfizetési kötelezettség az egyesület felé nem terheli, de az egyesület működését szakmai tevékenységével támogatni kívánja, valamint
· nyilatkozik a belépési szándékáról (belépési kérelem),
· elfogadja az egyesület célját (céljait),
· az alapszabályban az örökös tagságra vonatkozó rendelkezéseket magára nézve kötelezőnek elfogadja, 
· és akinek örökös tagként való felvételét, illetve aki (rendes) Tagsági jogviszonyának örökös tagsági jogviszonnyá történő átminősítését az egyesület két rendes tagja együttesen ajánlotta.
A tagsági jogviszony keletkezése
1. Az egyesület alapítói tagjainak Tagsági jogviszonya az alapításkor az egyesület nyilvántartásba vételével keletkezik.
2. Az egyesület alapítását követően a Tagsági, valamint a pártoló-, a tiszteletbeli- és az örökös tagsági jogviszony a belépési, illetve az átminősítési kérelem Elnökség általi elfogadásával keletkezik.
3. A belépési, illetve az átminősítési kérelmet az egyesület Elnökségéhez kell benyújtani. Az Elnökség legkésőbb a belépési, illetve az átminősítési kérelem és két (rendes) Tag együttes ajánlásának beérkezésétől számított 60 napon belül, egyszerű szótöbbséggel határoz a tagfelvételről, illetve a tagsági jogviszony átminősítéséről. A két (rendes) Tag ajánlását az Elnökség a belépési, illetve az átminősítési kérelem beérkezésétől számított 15 (tizenöt) napon belül maga szerzi be.
4. Az Elnökség a tagfelvétel, illetve az átminősítés tárgyában hozott határozatát annak meghozatalát követő 15 napon belül írásba foglaltan, igazolt módon kell megküldeni a tagfelvételt vagy az átminősítést kérelmező részére. Az Elnökség a soron következő Közgyűlésen tájékoztatja a tagságot a tagfelvételi, illetve az átminősítési kérelmekről, azok elbírálásáról és az egyesület új tagjainak személyéről, vagy a Tag pártoló taggá, tiszteletbeli taggá vagy örökös taggá történő átminősítésének tényéről.
5. Abban az esetben, ha az Elnökség a tagfelvételi, illetve az átminősítési kérelmet elutasítja, vagy a megadott határidőn belül nem hoz határozatot, a kérelmet előterjesztő a Közgyűlés felé fellebbezést terjeszthet elő a tudomásszerzéstől számított tizenöt (15) napon belül, de legkésőbb hat (6) hónapon belül. A fellebbezésről a Közgyűlés a soron következő rendes ülésén hoz döntést. A kérelmet előterjesztő részéről további jogorvoslatnak helye nincs.
A tagsági jogviszony megszűnése
1. A (rendes) Tagság megszűnésének esetei:
· az érintett tag halála,
· a tag kilépése,
· a tagsági jogviszonynak az egyesület általi felmondása,
· a tagsági jogviszonynak a tagdíjfizetés elmulasztása miatti megszűnése, 
· a tag kizárása. 
2. A pártoló tagság megszűnésének esetei:
· az érintett tag jogutód nélküli megszűnése,
· a tag kilépése,
· a tagsági jogviszonynak az egyesület általi felmondása,
· a tag kizárása. 
3. A tiszteletbeli- és örökös tagság megszűnésének esetei:
· az érintett tag halála,
· a tag kilépése, 
· a tagsági jogviszonynak az egyesület általi felmondása,
· a tag kizárása. 
4. [Halál vagy jogutód nélküli megszűnés] A (rendes) Tag, illetve a tiszteletbeli- vagy az örökös tag halála esetén a tagsági jogviszony megszűnésének napja az a nap, amelyen az egyesület Elnöksége a tag haláláról tudomást szerez, A pártoló tag jogutód nélküli megszűnése esetében a pártoló tagsági jogviszony megszűnésének napja az a nap, amelyen az egyesület Elnöksége a pártoló tag jogutód nélküli megszűnéséről tudomást szerez. A (rendes) Tag, a tiszteletbeli- vagy örökös tag örököseire a tagságból kifolyólag sem jogi, sem egyéb kötelezettség nem hárul.
5. [Kilépés] A (rendes) Tag, valamint a pártoló-, a tiszteletbeli- és az örökös tag az adott tagsági jogviszonyát az Elnökséghez címzett írásbeli bejelentéssel indokolás nélkül megszüntetheti. Az írásbeli bejelentés napjától az adott tag tagsági jogviszonya megszűnik. A kilépés a (rendes) Tagot nem mentesíti a tagsága idején keletkezett anyagi kötelezettségeinek (különösen a tagdíj) megfizetése alól.
6. [A tagsági jogviszonynak az egyesület általi felmondása] Amennyiben a (rendes) Tag, illetve a pártoló-, a tiszteletbeli- vagy örökös tag az adott tagsági jogviszonyra a jelen Alapszabályban meghatározott feltételeknek már nem felel meg, így különösen, ha 
· a (rendes) Tag vagy a tiszteletbeli tag a médiában már nem folytat szakmai tevékenységet; 
· a (rendes) Tag, a tiszteletbeli tag vagy az örökös tag az egyesület működését szakmai tevékenységével két éven át egyáltalán nem támogatja, vagy ha
· a pártoló tag az egyesület működését vagyoni hozzájárulással két éven át egyáltalán nem támogatta, 
az Elnökség az adott tag tagsági viszonyának 30 napos határidővel történő felmondásáról dönthet.
7. [A tagsági jogviszonynak a tagdíjfizetés elmulasztása miatti megszűnése] Ha a (rendes) Tag két egymást követő évben a tagdíjat határidőre nem fizeti meg, az Elnökség harmincnapos határidő tűzésével felszólítja a (rendes) Tagot a teljesítésre. Amennyiben a harmincnapos határidő eredménytelenül telik el, a tagdíjat nem teljesítő (rendes) Tag tagsági jogviszonya a határidőt követő nap megszűnik. Az Elnökség a tagsági jogviszony megszűnését elektronikus és postai ajánlott levél útján is közli az érintett (rendes) Taggal, aki az értesítés kézhezvételétől számított 30 napon belül a Közgyűléshez fellebbezhet. A fellebbezésről a Közgyűlés a soron következő ülésén dönt.
8. [Kizárás] A (rendes) Tag, valamint a pártoló-, a tiszteletbeli- és az örökös tag kizárásának akkor van helye, ha a tag jogszabályt, az Egyesület alapszabályát, vagy Közgyűlési határozatát súlyosan vagy ismételten sértő magatartása folytán folyamatosan megszegi. Az erről való tudomásszerzést követően az Elnökség kizárási eljárás lefolytatását rendeli el. Kizárásra csak az Etikai Bizottság által lefolytatott eljárást követően, az Etikai Bizottság erre vonatkozó indítványa alapján az Elnökség határozatával kerülhet sor. Az Etikai Bizottság a kizárás alá vont tagot postai úton haladéktalanul értesíti az eljárás megindításáról. Az értesítésben közölni kell a vele szemben felmerült kizárási oko(ka)t és fel kell hívni a figyelmét arra, hogy a közöltekre az értesítés kézhezvételétől számított 15 napon belül írásos észrevételt tehet, melyet az eljárás során figyelembe vesznek, A kizárásról szóló, indokolással ellátott írásbeli határozatot elektronikus és postai ajánlott levél útján is közölni kell az érintett taggal, aki a határozat kézhezvételétől számított 30 napon belül a Közgyűléstől kérheti a kizárást kimondó határozat felülvizsgálatát. Az indoklásnak tartalmaznia kell a kizárás alapjául szolgáló tényeket és bizonyítékokat. A határozat felülvizsgálatáról a Közgyűlés a soron következő ülésén dönt.
A tagok jogaival és kötelezettségeivel összefüggő egyes rendelkezések
1. Az egyesület (rendes) Tagja jogosult az egyesület tevékenységében részt venni, az egyesület szolgáltatásait igénybe venni, a Közgyűlésen részt venni, szavazati jogát gyakorolni, a Közgyűlés rendjének megfelelően felszólalni, kérdéseket feltenni, javaslatokat és észrevételeket tenni, az egyesület irataiba betekinteni, valamint arra, hogy az egyesület vezető tisztségviselőjévé válasszák, amennyiben vele szemben jogszabályban vagy a jelen Alapszabályban meghatározott összeférhetetlenségi vagy kizáró ok nem áll fenn. 
2. A (rendes) Tag a Közgyűlésen a szavazati jogát meghatalmazott képviselője útján is gyakorolhatja; a képviselő részére adott meghatalmazást legalább teljes bizonyító erejű magánokirati formában írásba kell foglalni és azt a Közgyűlése levezető elnökének a Közgyűlése kezdetén átadni. A Közgyűlésen valamennyi szavazásra jogosult tag egyenlő szavazattal rendelkezik.
3. Az egyesület pártoló-, tiszteletbeli- és örökös tagjai jogosultak az egyesület tevékenységében részt venni és az egyesület szolgáltatásait az egyesület (rendes) Tagjaival egyenlően igénybe venni. 
4. Az egyesület pártoló-, tiszteletbeli- és örökös tagjai az egyesület Közgyűlésén kizárólag személyesen, és szavazati joggal nem, csak tanácskozási joggal vehetnek részt. Az egyesület pártoló-, tiszteletbeli- és örökös tagjai az egyesület irataiba való betekintésre nem jogosultak. Az egyesület pártoló-, tiszteletbeli- és örökös tagjai az egyesület vezető tisztségviselőinek választásán érvényesen nem szavazhatnak, és az egyesület vezető tisztségviselőivé nem választhatók.
5. Az egyesület egyik tagja sem veszélyeztetheti az egyesület céljának megvalósítását és az egyesület tevékenységét. Az egyesület minden tagja köteles a jelen Alapszabálynak, az egyesület szervei határozatainak reá vonatkozó előírásait, rendelkezéseit betartani. Az egyesület (rendes) Tagja köteles a tagdíjat esedékességre megfizetni. A pártoló tag köteles egy éven belül a tagdíj mértékét meghaladó vagyoni hozzájárulást teljesíteni. 
Az egyesület szervei és személyi tisztségei
1. Állandó szervek
1.1. Közgyűlés
1.2. Elnökség
Személyi tisztségek: az Elnökség tagjai:
a) Elnök (önálló, általános hatáskörű törvényes képviseleti joggal)
b) Alelnök (önálló, általános hatáskörű törvényes képviseleti joggal)
c) További elnökségi tagok (önálló, általános hatáskörű törvényes képviseleti joggal).
1.3. Felügyelőbizottság
Személyi tisztségek: a Felügyelőbizottság tagjai:
a) a Felügyelőbizottság elnöke
b) a Felügyelőbizottság további két tagja.
1.4. Etikai Bizottság
Személyi tisztségek: az Etikai Bizottság tagjai:
a) az Etikai Bizottság elnöke
b) az Etikai Bizottság további két tagja.
2. Eseti szerv:
2.1. Jelölő és Szavazatszámláló Bizottság
3. Munkaszervek:
3.1. Területi csoportok
3.2. Ágazati csoportok
3.3. Különleges munkabizottságok
3.4. Titkárság
Közgyűlés 
1. Az egyesület döntéshozó szerve a Közgyűlés.
2. A Közgyűlés a (rendes) Tagok, valamint a pártoló, tiszteletbeli és örökös tagok összessége, az egyesület döntéshozó szerve. Szavazati-, valamint aktív és passzív választójoggal kizárólag a (rendes) Tagok rendelkeznek, a pártoló, tiszteletbeli és örökös tagok a Közgyűlésen tanácskozási joggal vesznek részt. A Közgyűlés (rendes) Tagjai választják meg az egyesület Közgyűlésen kívüli állandó szerveit, így az Elnökség, a Felügyelőbizottság és az Etikai Bizottság tagjait. A Közgyűlés által választott vezető tisztségviselők felett a Közgyűlésnek ellenőrzési, tájékoztatás-kérési, iratbetekintési és visszahívási joguk van. A Közgyűlés összehívására, lebonyolítására és döntéshozatalára jelen alapszabályban foglalt kiegészítő szabályok mellett a Ptk. rendelkezései szerint kerül sor.
3. A Közgyűlés hatáskörébe tartozik:
3.1. az Alapszabály módosítása;
3.2. döntés azokban a kérdésekben, amelyeket a Ptk. vagy az alapszabály nem sorol az Elnökség vagy más egyesületi szerv hatáskörébe.
4. A Közgyűlés hatáskörébe tartozó ügyekben döntéseit kizárólag ülés tartásával hozhatja meg.
5. A Közgyűlés szükség szerint, de évente legalább egy alkalommal ülésezik.
6. A Közgyűlést az Elnökség legalább 15 nappal az ülés időpontja előtt kiküldött meghívóval, az egyesület székhelyére vagy az egyesület székhelyétől eltérő határozott helyszínre hívja össze írásban, igazolható módon. Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény). Ha a Közgyűlést nem szabályszerűen hívták össze, az ülést akkor lehet megtartani, ha az ülésen a részvételre jogosultak legalább háromnegyede jelen van, és egyhangúlag hozzájárul az ülés megtartásához.
7. A Közgyűlési meghívó tartalmazza az egyesület nevét, székhelyét, a Közgyűlés helyét, idejét és a javasolt napirendi pontokat. A napirendi pontokat a meghívóban legalább olyan részletezettséggel kell rögzíteni, hogy a szavazásra jogosult tagok álláspontjukat kialakíthassák. A meghívónak tartalmaznia kell továbbá a Közgyűlés határozatképtelensége esetére a 
8.  Közgyűlés helyszínét és időpontját, és az arra történő felhívást, hogy a megismételt Közgyűlés az eredeti napirendi pontok tekintetében a megjelentek számára tekintet nélkül határozatképes lesz, ha azt az eredeti időpontot legalább három és legfeljebb tizenöt nappal követő időpontra hívják össze. A Közgyűlési meghívót az egyesület székhelyén nyilvánosságra kell hozni.
9. A meghívó kézbesítésétől számított 3 napon belül a tagok a napirend kiegészítését kérhetik az Elnökségtől a kiegészítés indokolásával. A napirend kiegészítésének tárgyában az Elnökség 2 napon belül dönt. Az Elnökség a napirend kiegészítését elutasíthatja vagy a kérelemnek helyt adhat. Döntését, továbbá elfogadás esetén a kiegészített napirendi pontokat minden esetben legkésőbb a Közgyűlés időpontja előtt 2 nappal írásban, igazolható módon közli a tagokkal. Ha az Elnökség a napirend kiegészítése iránti kérelemről nem dönt, vagy a kérelmet elutasítja, úgy a Közgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában azzal, hogy a szabályszerűen nem közölt napirenden szereplő kérdésben csak akkor hozható határozat, ha a részvételre jogosultak legalább háromnegyede jelen van és a napirenden nem szereplő kérdés megtárgyalásához egyhangúlag hozzájárul.
10. Az Elnökség köteles a Közgyűlést haladéktalanul összehívni a szükséges intézkedések megtétele céljából, ha
9.1. az egyesület vagyona az esedékes tartozásokat nem fedezi;
9.2. az egyesület előreláthatólag nem lesz képes a tartozásokat esedékességkor teljesíteni; vagy
9.3. az egyesület céljainak elérése veszélybe került.
Ezekben az esetekben az összehívott Közgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az egyesület megszüntetéséről dönteni.
11. A Közgyűlés határozatképes, ha azon a leadható szavazatok több mint felét képviselő szavazásra jogosult részt vesz. A határozatképességet minden határozathozatalnál vizsgálni kell.
12. A Közgyűlés megnyitását követően elsődlegesen meg kell állapítani a határozatképességet, vagyis az aktuális taglétszámhoz képest a megjelent és szavazásra jogosult tagok számát. A Közgyűlés a napirendi pontok tárgyalását megelőzően egyszerű szótöbbséggel, nyílt szavazással megválasztja a levezető elnök személyét, továbbá a jegyzőkönyvvezető és két jegyzőkönyv hitelesítő személyét, valamint szükség esetén a két fős szavazatszámláló bizottságot.
13. A Közgyűlésen megjelent tagokról jelenléti ívet kell készíteni, amelyen fel kell tüntetni a tag, valamint a (rendes) Tag képviselője nevét és lakóhelyét vagy székhelyét, és a tagot megillető szavazat tényét vagy hiányát. A jelenléti ívet a Közgyűlés levezető elnöke és a jegyzőkönyvvezető aláírásával hitelesíti.
14. A Közgyűlésről jegyzőkönyvet kell készíteni, amely tartalmazza
13.1. az egyesület nevét és székhelyét;
13.2. a Közgyűlés helyét és idejét;
13.3. a Közgyűlés levezető elnökének, a jegyzőkönyvvezetőnek, a jegyzőkönyv hitelesítőjének a nevét;
13.4. a Közgyűlésen lezajlott fontosabb eseményeket, az elhangzott indítványokat;
13.5. a határozati javaslatokat, a leadott szavazatok és ellenszavazatok, valamint a szavazástól tartózkodók számát.
15. A jegyzőkönyvet a jegyzőkönyvvezető és a Közgyűlés levezető elnöke írja alá, és két erre megválasztott, jelen lévő tag hitelesíti.
16. A (rendes) Tagok határozatukat a határozatképesség megállapításánál figyelembe vett szavazatok többségével hozzák meg. A határozat meghozatalakor nem szavazhat az,
15.1. az egyesület pártoló-, tiszteletbeli- és örökös tagja,
15.2. akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
15.3. akivel a határozat szerint szerződést kell kötni;
15.4. aki ellen a határozat alapján pert kell indítani;
15.5. akinek olyan hozzátartozója érdekelt a döntésben, aki az egyesületnek nem tagja;
15.6. aki a döntésben érdekelt más szervezettel többségi befolyáson alapuló kapcsolatban áll; vagy
15.7. aki egyébként személyesen érdekelt a döntésben.
17. A Közgyűlés határozatát – az alapszabály vagy törvény eltérő rendelkezése hiányában – egyszerű szótöbbséggel, nyílt szavazással hozza. Az egyesület alapszabályának módosításához, az egyesület egyesüléséhez és szétválásához a Közgyűlés háromnegyedes szótöbbséggel hozott határozata szükséges. Az egyesület céljának módosításához és az egyesület megszűnéséről szóló Közgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges.
18. A Közgyűlési határozatokat a levezető elnök a Közgyűlésen szóban kihirdeti és az érintett taggal, tagokkal a határozat meghozatalát követő 8 napon belül írásban, igazolható módon is közli.
Elnökség 
1. Az egyesület ügyvezetését az egyesület négy tagjából, tehát Elnökből, Alelnökből és két további elnökségi tagból álló Elnökség látja el.
2. Az egyesület elnökségére vonatkozó általános szabályok
2.1. Az Elnökség tagjainak megbízása négy öt (5) évre szól, kivéve, ha a Közgyűlés a vezető tisztségviselők megbízását ennél rövidebb időben határozza meg.
2.2. Az Elnökség tagjai kizárólag az egyesület tagjai közül választhatók.
2.3. Az Elnökség tagjait a Közgyűlés választja. A vezetőtisztségviselői megbízás a tisztség megválasztott személy általi elfogadásával jön létre. Az Elnökség tagjai megbízásuk lejáratával újraválaszthatók.
2.4. Az egyesület törvényes képviseletét az Elnökség tagjai önállóan, általános hatáskörrel látják el.
2.5. Az elnökségi tagság megszűnik az Elnökségi tag
a)	halálával vagy cselekvőképességének a tevékenysége ellátásához szükséges körben történő korlátozásával,
b)	lemondásával,
c)	visszahívásával,
d)	megbízatásának lejártával,
e)	kizáró vagy összeférhetetlenségi ok bekövetkeztével,
f)	a (rendes) Tagsági jogviszonya megszűnésével.
2.6. Az Elnökség tagja vezető tisztségviselői megbízatásáról az egyesülethez címzett, az Elnökség másik tagjához intézett nyilatkozattal bármikor lemondhat. Ha az egyesület működőképessége ezt megkívánja, a lemondás az új elnökségi tag kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.
2.7. Az Elnökséget vagy az Elnökség bármely tagját a Közgyűlés abban az esetben jogosult e tisztségből visszahívni, ha az Elnökség, vagy az Elnökség bármely tagja ismételt figyelmeztetés ellenére az egyesület céljának elérését súlyosan veszélyeztető magatartást tanúsít, vagy ha az e tisztségből eredő feladatok ellátását ismételten, figyelmeztetés ellenére elhanyagolja. 
2.8. Az Elnökség köteles a (rendes) Tagoknak az egyesületre vonatkozóan felvilágosítást adni, és számukra az Egyesületre vonatkozó iratokba és nyilvántartásokba betekintést biztosítani. A felvilágosítást és az iratbetekintést az Elnökség a jogosult által tett írásbeli titoktartási nyilatkozat tételéhez kötheti. Az Elnökség megtagadhatja a felvilágosítást és az iratokba való betekintést, ha ez az egyesület üzleti titkát sértené, ha a felvilágosítást kérő a jogát visszaélésszerűen gyakorolja, vagy felhívás ellenére nem tesz titoktartási nyilatkozatot. Ha a felvilágosítást kérő a felvilágosítás megtagadását indokolatlannak tartja, a nyilvántartó bíróságtól kérheti az egyesület kötelezését a felvilágosítás megadására.
3. Az egyesület elnöksége
3.1. Az egyesület elnöke:
Név: Dr. Toót-Holló Tamás
Lakóhely: Magyarország, 2120 Dunakeszi, Kossuth Lajos utca 64. I. emelet 3. ajtószám
Anyja születési neve: Knyaskó Katalin Margit
A megbízatás kezdő időpontja: 2025. évi 03. hó 19. nap 2021. év 02. hó 24. nap
A megbízatás lejárta: 2030. évi 03. hó 19. nap 2025. év 02. hó 24. nap
Az egyesület elnöke az egyesület törvényes képviseletére jogosult.
A képviseleti jog terjedelme: általános.
A képviseleti jog gyakorlásának módja: önálló.
3.2. Az egyesület alelnöke:
Név: Dr. Mayer Erika
Lakóhely: Magyarország, 1137 Budapest, Radnóti Miklós utca 38. I. emelet 7. ajtószám
Anyja születési neve: Fülöp Ilona
A megbízatás kezdő időpontja: 2025. évi 03. hó 19. nap 2021. év 02. hó 24. nap.
A megbízatás lejárta: 2030. évi 03. hó 19. nap 2025. év 02. hó 24. nap.
Az egyesület alelnöke az egyesület törvényes képviseletére jogosult.
A képviseleti jog terjedelme: általános.
A képviseleti jog gyakorlásának módja: önálló.
3.3. Az elnökség további tagjai:
Név: Dr. Gazsó Ferenc	
Lakóhely: Magyarország, 1024 Budapest, Kút utca 7.
Anyja születési neve: Lantos Márta
A megbízatás kezdő időpontja: 2025. évi 03. hó 19. nap 2021. év 02. hó 24. nap.
A megbízatás lejárta: 2030. évi 03. hó 19. nap 2025. év 02. hó 24. nap.
Név: Szöllősi György
Lakóhely: 8086 Felcsút, Fő utca 111.
Anyja születési neve: Havas Éva Zsuzsanna
A megbízatás kezdő időpontja: 2025. évi 03. hó 19. nap 2021. év 02. hó 24. nap.
A megbízatás lejárta: 2030. évi 03. hó 19. nap 2025. év 02. hó 24. nap.
Az egyesület további elnökségi tagjai az egyesület törvényes képviseletére jogosultak.
A képviseleti jog terjedelme: általános.
A képviseleti jog gyakorlásának módja: önálló.
4. Az Elnökség feladatkörébe tartozik:
4.1. Az egyesület napi ügyeinek vitele, az Elnökség hatáskörébe tartozó ügyekben a döntések meghozatala;
4.2. a beszámolók előkészítése és azoknak a Közgyűlés elé terjesztése;
4.3. az éves költségvetés elkészítése és annak a Közgyűlése elé terjesztése;
4.4. az egyesületi vagyon kezelése, a vagyon felhasználására és befektetésére vonatkozó, a Közgyűlés hatáskörébe nem tartozó döntések meghozatala és végrehajtása;
4.5. az egyesület jogszabály és az alapszabály szerinti szervei megalakításának és a tisztségviselők megválasztásának előkészítése;
4.6. a Közgyűlés összehívása, a tagság és az egyesület szerveinek értesítése;
4.7. az Elnökség által összehívott Közgyűlés napirendi pontjainak meghatározása;
4.8. részvétel a Közgyűlésen és válaszadás az egyesülettel kapcsolatos kérdésekre;
4.9. a tagság nyilvántartása;
4.10. az egyesület határozatainak, szervezeti okiratainak és egyéb könyveinek vezetése;
4.11. az egyesület működésével kapcsolatos iratok megőrzése;
4.12. az egyesületet érintő megszűnési ok fennállásának mindenkori vizsgálata és annak bekövetkezte esetén a Ptk.-ban előírt intézkedések megtétele;
4.13. a tagsági jogviszonnyal kapcsolatban
a)	döntés a tagfelvétel, a tagsági jogviszony megszűnése és a tag kizárása, valamint a tagsági viszony felmondására történő javaslat ügyében, valamint a tag halála / jogutódnélküli megszűnése vagy kilépése esetén annak a tagsági jogviszony megszűnésének megállapítása
b)	összeférhetetlenségi és szakmaetikai ügyekben való döntés.
4.14.	a Jelölő és Szavazatszámláló Bizottsággal, valamint a Különleges Munkabizottságokkal kapcsolatban
a) 	a tagok sorából esetileg Jelölő és Szavazatszámláló Bizottság megválasztása, továbbá a tagok sorából a különleges munkabizottságok létrehozása, vezetőinek megválasztása,
b)	a különleges munkabizottságok munkaterveinek véleményezése, működésük összehangolása, beszámoltatása, éves beszámolóinak elfogadása,
c)	a Jelölő Bizottság megszűnésének megállapítása, valamint az adott munkafeladat teljesítését követően (vagy annak teljesíthetetlensége esetén) a különleges bizottság megszüntetése. 
4.15.	a Területi és Ágazati Csoportokkal kapcsolatban
a)	írásos kérelem alapján tudomásul veszi a Területi és az Ágazati Csoport megalakulását, a vezető személyét és ezt határozatban rögzíti,
b)	támogatja a Területi és az Ágazati Csoportot helyi vagy ágazati tevékenységében és ahhoz – egyetértés esetén – biztosítja a feltételeket,
c)	ellenőrzi a Területi és az Ágazati Csoportok munkáját és elfogadja éves beszámolóiakat, 
d) 	írásos bejelentés alapján tudomásul veszi a Területi és az Ágazati Csoport megszűnését.
4.17.	döntés mindazon kérdésben, amelyet jogszabály vagy az Alapszabály nem sorol más egyesületi szerv hatáskörébe.
5. Az Elnökség működése
5.1. Az Elnökség legalább félévente egyszer ülésezik. Üléseit az elnök a napirendi pontok megjelölésével, formakényszer nélkül hívja össze. 
5.2. Az Elnökség ülése akkor határozatképes, ha azon a négy elnökségi tagból legalább három elnökségi tag jelen van. Ez az előírás a határozatképtelenség miatt megismételt elnökségi ülésre is vonatkozik. 
5.3. Az Elnökség határozatait nyílt szavazással, a szavazásra jogosult jelenlévők egyszerű szótöbbségével, a négytagú elnökségre vonatkoztatva legalább három elnökségi tag egyező szavazatával hozza. 
5.4. Az Elnökség határozatait azok rendelkező része, hatálya, meghozatalának napja, az azt megszavazók, ellenzők és tartózkodók számának feltűntetésével, egymást követő, sorszámozott lapokon lefűzve nyilván kell tartani. Azokkal, akikre nézve a határozat rendelkezést tartalmaz, vagy azzal bármilyen más módon érintettek, a határozatokat azok meghozatalától számított 8 napon belül írásban is közölni kell.
5.5. Az Elnökség ügyrendjét maga állapítja meg, a feladatokat az Alapszabály keretei között egymás között felosztják.
Felügyelőbizottság
1. A Felügyelőbizottság az egyesület ellenőrző, felügyelő feladatokat ellátó szerve.
2. A Felügyelőbizottság Elnökből és két további tagból áll, akiket a Közgyűlés választ meg. A Felügyelőbizottság tagjának megbízása négy öt (5) évre szól. 
3. A Felügyelőbizottság tagjai megbízásuk lejártával újraválaszthatók.
4. A Felügyelőbizottságban betöltött tagság megszűnik a választott személy
a)	halálával vagy cselekvőképességének a tevékenysége ellátásához szükséges körben történő korlátozásával,
b)	lemondásával,
c)	visszahívásával,
d)	megbízatásának lejártával,
e)	kizáró vagy összeférhetetlenségi ok bekövetkeztével.
5. A Felügyelőbizottság tagjai kötelesek megbízásukról lemondani tartós – hat hónapot meghaladó - akadályoztatásuk esetén. Amennyiben az érintett személy akadályoztatása hat hónapnál rövidebb ideig tart, úgy az Elnököt a további tagok a választáskor kapott szavazatok száma szerinti sorrendben helyettesítik.
6. A Felügyelőbizottság feladata és hatásköre
6.1. A Felügyelőbizottság feladata az Alapszabály, a Közgyűlés határozatai és az egyesület Szabályzatai szerinti működésének és gazdasági ügyeinek ellenőrzése.
6.2. A Felügyelőbizottság megvizsgálja az Elnökség által készített éves beszámolót és közhasznúsági mellékletet, és az azokkal kapcsolatos megállapításairól jelentést terjeszt a Közgyűlés elé.
6.3. A Felügyelőbizottság Elnöke az Elnökség ülésén tanácskozási joggal részt vehet.
6.4. A Felügyelőbizottság tevékenységéről, továbbá az annak során szerzett tapasztalatairól és megállapításairól köteles a Közgyűlés előtt évente beszámolni.
7. A Felügyelőbizottság működése
7.1. A Felügyelőbizottság legalább évente egyszer köteles ülést tartani, amelyet a testület Elnöke – akadályoztatása esetén a választás során utána legtöbb szavazatot megszerző bizottsági tag – igazolható módon hív össze.  A meghívónak az ülés időpontjának és helyének megjelölésén túl tartalmaznia kell a megtárgyalásra kerülő napirendet is. 
7.2. A Felügyelőbizottság ülései nyilvánosak. Amennyiben a napirend jellege azt indokolja, a Felügyelőbizottság Elnöke az adott napirendi pont tárgyalásáról a nyilvánosságot kizárhatja. 
7.3. A Felügyelőbizottság ülése akkor határozatképes, ha azon a testület tagjainak (beleértve a tisztségviselőket is) több mint 50%-a jelen van. 
7.4. A Felügyelőbizottság a határozatait egyszerű szótöbbséggel, nyílt szavazással hozza.
Etikai Bizottság
1. Az Etikai Bizottság Elnökből és két Tagból áll, akiket a Közgyűlés négy öt (5) évre időtartamra választ meg. 
2. Feladata a tagságra vonatkozó Etikai Kódex kidolgozása, valamint ennek a Közgyűlés elé terjesztése. Az elfogadott Etikai Kódex alapján az Etikai Bizottság ellenőrzi, hogy a tagok a médiatevékenységük során kifejtett magatartásuk során betartják-e az Etikai Kódex rendelkezéseit, és ennek elmulasztása esetén etikai eljárást folytatnak le az adott taggal szemben. Ezzel kapcsolatban állásfoglalást alakíthat ki az Elnökség elé terjesztéssel egyidejűleg. 
3. Az Elnökség által lefolytatott kizárási eljárás során – amennyiben megállapítja, hogy a kizárási eljárás alá vont tag súlyosan vagy ismétlődően megsérti az Etikai Kódex rendelkezéseit –, úgy indítványt tesz a tag kizárására, ellenkező esetben a kizárási eljárás megszüntetésére. 
4. Az Etikai Bizottság hatáskörében eljárva jogosult az egyesület bármely tagjától írásban vagy szóban információt, illetve az egyesületen kívüli személyektől tájékoztatást kérni, továbbá bármely iratot, dokumentumot megvizsgálni.
Kizáró és összeférhetetlenségi szabályok
1. Az Elnökség, a Felügyelőbizottság és az Etikai Bizottság tagjaira vonatkozó közös kizáró és összeférhetetlenségi szabályok
1.1. Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.
1.2. A vezető tisztségviselő ügyvezetési feladatait személyesen köteles ellátni.
1.3. Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.
1.4. Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet. Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.
2. A Felügyelőbizottság tagjaira vonatkozó kizáró és összeférhetetlenségi rendelkezések
A XV.1. pontban meghatározottakon túl nem lehet a Felügyelőbizottság tagja az a személy, aki
a)	az egyesület elnöke, alelnöke, további elnökségi tagja, az Etikai Bizottság elnöke, további tagja,
b)	az egyesülettel a megbízatásán kívül más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másként nem rendelkezik,
c)	az egyesület célja szerinti juttatásból részesül – kivéve a bárki által megkötés nélkül igénybe vehető nem pénzbeli szolgáltatásokat,
d)	illetve az a)-c) pontban meghatározott személyek hozzátartozója.
3. Az Etikai Bizottság tagjaira vonatkozó kizáró és összeférhetetlenségi rendelkezések
A XV.1. pontban meghatározottakon túl nem lehet az Etikai Bizottság tagja az a személy, aki
a) az egyesület elnöke, alelnöke, további elnökségi tagja, a Felügyelőbizottság, további tagja, valamint
b) az etikai vagy kizárási eljárásban érintett, eljárás alá vont személy.
Az eseti szerv – Jelölő és Szavazatszámláló Bizottság 
1. Az Elnökség a tisztújítás előkészítése céljából a tagok közül választott, háromtagú Jelölő és Szavazatszámláló Bizottságot nevez ki.  
2. A Bizottság javaslatot tesz az elnökségi tagok jelölő listájára, az elnöki, az alelnöki és az elnökségi tagi tisztségekre jelöltekre, a Felügyelőbizottság elnökére, tagjaira valamint az Etikai Bizottság elnökére és tagjaira. 
3. A Bizottság a vezető tisztségviselők választási folyamatának lebonyolítója és felelőse, megszámlálja és zártan kezelten megőrzi a választás során leadott tagi szavazatokat. 
4. Megválasztását és megszűnését az Elnökség külön határozatban állapítja meg.
Munkaszervek
1. Területi csoportok
1.1. Az egyesület tagjai Területi Csoportot hozhatnak létre. A Területi Csoport megalakítását írásban be kell jelenteni az Elnökségnek, amely azt nyilvántartásba veszi. 
1.2. A Területi Csoport célja az, hogy keretet biztosítson a tagok számára ahhoz, hogy a tagsággal kapcsolatos tevékenységüket helyben fejthessék ki és a Vezető segítségével tarthassák a kapcsolatot az Elnökséggel.
1.3. Területi Csoportot legalább három (rendes) Tag alakíthat, akiknek bejelentett lakhelyük az adott megyében, avagy régióban van. A Területi Csoport tagjai közül Vezetőt választ. 
1.4. A Területi Csoport saját ügyrendje szerint működik, véleménye a csoport tagjai egyéni véleményeinek összessége.
1.5. A Területi Csoport az egyesület nevében jogokat nem gyakorolhat, kötelezettségeket nem vállalhat, a Vezető törvényes képviseleti joggal nem rendelkezik.
1.6. A Területi Csoport nem jogi személy, ezért gazdálkodása az egyesület keretein belül történik.
1.7.  A Területi Csoport tagjának joga van a „Magyar Nemzeti Médiaszövetség (Terület vagy megye név feltüntetéssel) Területi Csoportjának Tagja” megnevezést használni. 
1.8. A Területi Csoport megszűnik, ha tagjainak létszáma három fő alá csökken. Erről a Vezető bejelentést tesz az Elnökségnek.
2. Ágazati Csoportok
2.1. Az egyesület (rendes) Tagjai – az Elnökség előzetes jóváhagyása esetén – Ágazati Csoportot hozhatnak létre.
2.2. Ágazati Csoportot minimum hét fő alakíthat. A csoport maga választja meg Vezetőjét, határozza meg szakmai céljait és működésének ügyrendjét, de Vezetője köteles az Elnökséggel a feladatok összehangolásában előzetesen megállapodni.
2.3. Az egyesület (rendes) Tagjai egyszerre több Ágazati Csoport tagjai is lehetnek.
2.4. Az Ágazati Csoport célja, hogy szervezeti keretet biztosítson a sajtó- és média egy szűkebb szakmai közössége számára. Ilyen Ágazati Csoport lehet a rádiós, televíziós, internetes vagy nyomtatott sajtó ágazati csoport.
2.5. Az Ágazati Csoport az egyesület nevében jogokat nem gyakorolhat, kötelezettségeket nem vállalhat, a Vezető törvényes képviseleti joggal nem rendelkezik.
2.6. Az Ágazati Csoport nem jogi személy, ezért gazdálkodása az egyesület keretein belül történik.
2.7. Az Ágazati Csoport tagjának joga van a „Magyar Nemzeti Médiaszövetség (adott ágazat nevének feltüntetésével) Ágazati Csoportjának Tagja” megnevezést használni. 
2.8. Az Ágazati Csoport megszűnik, ha tagjainak létszáma hét fő alá csökken. Erről a Vezető bejelentést tesz az Elnökségnek.
3. Különleges Munkabizottságok
3.1. Az Elnökség két Közgyűlés közötti időszakra Különleges Munkabizottságokat hozhat létre. 
3.2. A Különleges Munkabizottságok feladata egy-egy meghatározott, rövid időn belül megvalósítható program szervezése, feladat elvégzése, vagy ezzel kapcsolatos javaslat kidolgozása az Elnökség számára. 
3.3. Különleges munkabizottságot az Elnökség alakíthat, működésére a létrehozó Elnökségi határozat irányadó. Elvi irányítása szintén az Elnökség feladata.
4. Titkárság
4.1. A Titkárság az egyesület ügyviteli végrehajtó szerve.
4.2. A Titkárság feladatai:
· az egyesület keretei között folyó társadalmi munka megszervezése,
· az egyesület ügyvitelével és gazdálkodásával összefüggő tevékenység megszervezése, végrehajtása és nyilvántartása,
· az egyesület iratainak őrzése,
· a könyvtár és egyéb szolgáltatások működtetése.
4.3. A Titkárság az egyesület jelen Alapszabálya és ügyrendje szerint tevékenykedik.
4.4. A Titkárság hivatali vezetője a Főtitkár, akit az Elnökség nevez ki. A Főtitkár az Elnökség ülésein tanácskozási joggal vesz részt.
4.5. A Főtitkár a jelen Alapszabályban, valamint az őt kijelölő elnökségi határozatban foglalt tevékenységét megbízási jogviszonyban vagy munkaviszonyban látja el.
4.6. A Főtitkár köteles az egyesület vezető- és munkaszerveivel együttműködni.
Az egyesület bankszámlája
1. Számlavezető pénzintézet neve: 
GRÁNIT Bank Zártkörűen Működő Részvénytársaság
2. Számlavezető pénzintézet székhelye: 
1095 Budapest, Lechner Ödön fasor 8.
3. Bankszámla száma:
12100011-10377174-00000000
Záró rendelkezések
1. Jognyilatkozatok megtételének módja
1.1. Az egyesülettel kapcsolatos jognyilatkozatot – ha a Ptk.-ból más nem következik – írásban lehet megtenni, és igazolható módon kell közölni. Ezt a rendelkezést alkalmazni kell az egyesület határozatára, valamint jognyilatkozatnak és határozatnak a címzettel való közlésére.
1.2. Az írásbeli nyilatkozat közlése történhet az írásba foglalt nyilatkozat
· postai úton történő elküldésével,
· elektronikus levélben történő elküldésével,
· érintett által vagy képviselője által történő személyes átvételével.
1.3. Igazolható módon történő közlés
1.3.1. Az írásbeli nyilatkozat postai úton történő elküldése esetén igazolható módon történő közlésnek minősül a küldemény ajánlottan vagy tértivevénnyel történő továbbítása. Ha az írásbeli jognyilatkozatot postán küldik el, azt az ellenkező bizonyításig a tértivevényen feltüntetett átvételi időpontban, ajánlott küldemény esetén a feladástól számított ötödik munkanapon a belföldi címzetthez megérkezettnek kell tekinteni.
1.3.2. Az írásbeli nyilatkozat elektronikus levélben történő elküldése esetén igazolható módon történő közlésnek minősül az elektronikus levél kézbesítés eredményének visszaigazolása iránti kérelemmel történő továbbítása. Ha az írásbeli jognyilatkozatot elektronikus levél útján küldik el, azt az ellenkező bizonyításáig az a kézbesítés eredményéről érkező elektronikus visszaigazoláson feltüntetett átvételi időpontban a címzetthez megérkezettnek kell tekinteni.
1.3.3. Az írásbeli nyilatkozatnak az érintett által vagy képviselője által történő személyes átvétele esetén igazolható módon történő közlésnek minősül, ha az érintett személy vagy képviselője a jognyilatkozat másodpéldányán aláírásával és az átvétel időpontjának megjelölésével elismeri az átvétel tényét.
2. Az alapszabályban nem szabályozott kérdésekre a Polgári Törvénykönyvről szóló 2013. évi V. törvény és az egyesülési jogról, a közhasznú jogállásról, valamint a civil szervezetek működéséről szóló 2011. évi CLXXV. törvény rendelkezései az irányadók.


Kelt Budapesten, 2025. évi március hó 19. napján

Készítettem és ellenjegyzem Budapesten, 2025. évi március hó 19. napján




_____________________________________________
Dr. Mayer Erika, mint ügyvéd; KASZ: 36065153
Lajstromszám: Ü-11314; Budapesti Ügyvédi Kamara
Mayer és Társai Ügyvédi Iroda; KASZ: 219
1137 Budapest, Radnóti Miklós utca 38. I/7.
Ellenjegyzési záradék:
A módosításokkal egységes szerkezetbe foglalt jelen Alapszabály Dr. Mayer Erika ügyvéd (KASZ: 36065153; Lajstromszám: Ü-11314; Budapesti Ügyvédi Kamara; Mayer és Társai Ügyvédi Iroda; KASZ: 219; 1137 Budapest, Radnóti Miklós utca 38. I/7.) Budapesten, 2025. évi március hó 19. napján kelt ellenjegyzése az Alapszabály vastag, aláhúzott, dőlt betűvel és törölt betűvel jelzett módosításaira vonatkozik.
Az ellenjegyző ügyvédként a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 38. § (2) bekezdése alapján igazolom, hogy az Alapszabály jelen egységes szerkezetbe foglalt szövege megfelel az Alapszabály módosításai alapján hatályos tartalmának.
A jelen Alapszabály általam, mint szerkesztő és ellenjegyző ügyvéd által történő ellenjegyzése megfelel az ügyvédi tevékenységről szóló 2017. évi LXXVIII. törvény (Üttv.) 43. § (2) és (4) bekezdésében foglaltaknak, minthogy
a) azt több oldalból álló okiratként folyamatos oldalszámozással láttam el,
b) papíralapú okiratként annak minden oldalán a felek vagy arra az okiratban meghatalmazott fél kézjegyével történő ellátását mellőztük, mivel ellenjegyző ügyvédként a papíralapú okirat lapjait úgy fűztem össze, hogy az az okirat sérelme nélkül ne legyen megbontható,
c) azt a felek (önálló törvényes képviselő, mint vezető tisztségviselő) aláírták,
d) azt ellenjegyző ügyvédként a nevem, a kamarai azonosító számom, az ellenjegyzés ténye, továbbá az ellenjegyzés helye és időpontja feltüntetése mellett aláírtam.

Budapesten, 2025. évi március hó 19. napján



_____________________________________________
Dr. Mayer Erika, mint ügyvéd; KASZ: 36065153
Lajstromszám: Ü-11314; Budapesti Ügyvédi Kamara
Mayer és Társai Ügyvédi Iroda; KASZ: 219
1137 Budapest, Radnóti Miklós utca 38. I/7.

